
Narva linna tänavate nimede ja majanumbrite stilistika ning tehniline lahendus
Määrus kehtestatakse Kohaliku omavalitsuse korralduse seaduse §30 lõike 1 punkti 2 ja Narva linna heakorra eeskirja § 8 lg 2 alusel. 
1. PEATÜKK
ÜLDSÄTTED
§ 1. Reguleerimisala
(1) Käesolev määrus kehtestab Narva linna tänavate nimede ja majanumbrite stilistika ja tehnilise lahenduse, mis sätestab olulised tehnilised tingimused tänavanimede ja majanumbrite valmistamiseks ning paigaldamiseks (sh valmistamise materjal, kujundus, mõõdud, värvilahendus, viimistlus- ja kinnitusmaterjalid, jne).
(2) Määruses käsitletakse üldist informatsiooni esitatava lahenduse kohta. 
Tänavasiltide kõrgus on ühesugune nii tänavanimetuse kui majanumbrite siltidel. Laiuse järgi on sildid jagatud kolmeks grupiks sõltuvalt tänava nime pikkusest või numbrikohtadest: lühikesed, keskmised ja pikad.

Tänavanimetuste juures kasutatakse liigitunnuseid väljakirjutatuna (n. tee, allee, põik, väljak, plats jne) või lühendatuna (mnt, pst, tn jne). Lühendites ei kasutata punkti. Isikunimedega tänavanimedes kirjutatakse eesnimi välja. 
 (3) Kaitsetsoon - et tekst maksimaalselt mõjuks, peab see alati silma paistma ja olema loetav.
Kaitsetsoon annab tekstile piisavalt ruumi, et mõjule pääseda. Tänavanimega siltidel peab teksti ümber olema tühja ruumi vähemalt 35 mm vasakust ja paremast ning 30 mm alumisest ja ülemisest servast. Majanumbriga siltidel on kaitsetsoon numbri ümber 30 mm alumisest ja ülemisest servast, ning 40 mm vasakust ja paremast servast.

Et tänavasilt paremini silma paistaks ja oleks loetav, peab see võimaluse korral asuma 300 mm kaugusel teistest objektidest (näiteks maja nurgast ja servast, akendest jne).
      (4) Värvid - kasutusel on üks värvilahendus: valge-sinine.

2. PEATÜKK
 TÄNAVASILTIDE STANDARD
§ 2.  Tänavasiltide standart
(1) Tavasiltide kõrgus on alati 150 mm. Laiuse järgi on sildid jagatud gruppideks sõltuvalt tänava nime pikkusest:

· 450x150 mm

· 650x150 mm

· kuni 1100x150 mm

Lühikeste tänavanimetuste jaoks kasutatakse sildilaiuseid mõõdus 450x150 mm.
Keskmiste ja pikkade tänavanimetuste puhul kasutatakse sildilaiuseid mõõdus 650x150 mm.

Erijuhtudel, kui tänavanimetus on pikem kui 14 – 18 tähemärki, kasutatakse sildialuseid laiusega kuni 1100 mm.

     (2) Tänavanimi ja majanumber ühel sildil:
1)  Soovi või vajaduse korral on võimalik kasutada siltide pikendatud varianti, kus tänava nimetus on ühel alusel koos majanumbriga;
2) Lühikese tänavanimega silte, mille tänavanimetused ei ole pikemad kui 400 mm, kasutatakse majanumbritega ühiste aluste peal. Need on jagatud kolmeks grupiks sõltuvalt majanumbri pikkusest:

· 600x150 mm
· 650x150 mm

· 670x150 mm

Ühe- või kahekohaliste numbrite jaoks ning ühekohalistele lisasümboliga numbritele (n 5a) on alused mõõdus 600x150 mm.

Kolmekohaliste numbrite jaoks või kahekohaliste lisasümboliga numbritele on alused mõõdus 650x150 mm.
Kolmekohaliste numbrite jaoks või kahekohaliste numbritele koos lisasümboliga on alused mõõdus 670x150 mm;
3) Keskmise tänavanimega silte, mille tänavanimetused on pikemad kui 600 mm, kasutatakse majanumbritega ühiste aluste peal. Need on jagatud kolmeks grupiks sõltuvalt majanumbri pikkusest:

· 800x150 mm

· 850x150 mm

· 870x150 mm
Ühe- või kahekohaliste numbrite jaoks ning ühekohalistele lisasümboliga numbritele (n. 5a) on alused mõõdus 800x150 mm.

Kolmekohaliste numbrite jaoks või kahekohaliste lisasümboliga numbritele on alused mõõdus 850x150 mm.

Kolmekohaliste numbrite jaoks või kahekohaliste lisasümboliga numbritele on alused mõõdus 870x150 mm;
4) Pika tänavanimega silte, mille tänavanimetused on pikemad kui 600 mm, kasutatakse majanumbritega ühiste aluste peal. Need on jagatud kolmeks grupiks sõltuvalt majanumbri pikkusest:

· 850x150 mm

· 900x150 mm

· 930x150 mm

Erandjuhtudel, kui tänavanimi on veel pikem, saab tänavasildi alust muuta erimõõtu järgides kaitsetsooni nõudeid.

 Ühe- või kahekohaliste numbrite jaoks ning ühekohalistele lisasümbolitega numbritele (n. 5a) on alused mõõdus 850x150 mm.

Kolmekohaliste numbrite jaoks või kahekohaliste lisasümboliga numbritele on alused mõõdus 900x150 mm.

Kolmekohaliste numbrite jaoks või kahekohaliste lisasümboliga numbritele on alused mõõdus 930x150 mm.

3. PEATÜKK
MAJANUMBRITE STANDARD
§ 3. Siltide kõrgus on ühesugune. Laiuse järgi on sildid jagatud kolmeks grupiks sõltuvalt majanumbrite pikkusest:

· 150x150 mm
· 200x150 mm

· 230x150 mm

(1) Lühike number. Ühe- ja kahekohaliste majanumbritele või ühekohalistele lisasümbolitega numbritele on sildialused mõõdus 150x150 mm.
(2) Keskmine number. Kolmekohalistele või kahekohalistele lisasümbolitega majanumbritele on sildialused mõõdus 200x150 mm.

(3) Pikk number. Kolmekohalistele lisasümbolitega majanumbritele on sildialused mõõdus 200x150 mm.
(4) Suur majanumber. Kõrghoonete puhul võib kasutada suurt majanumbrisilti mõõdus 500x500 mm. Numbrite suurus on 350 mm.

(5) Valgustatud majanumber. Võib kasutada valgustatud majanumbreid, mis on kahes mõõdus:
· 200x200 mm

· 300x300 mm
Numbri kõrgus väikesel lambil on 100 mm ja teksti kõrgus on maksimaalselt 40 mm. Suurel lambil on numbrid kõrgusega 150 mm ja tekst maksimaalse kõrgusega 50 mm.

Valgustatud majanumbrite kaitsetsooniks on 20 mm igast servast. 

Valgustatud majanumbritel kasutatakse AVERY 520EM kilet.

4. PEATÜKK
VIIDAPOST
§ 4. Viidaposti kujundamine
     (1) Ristmikel paiknevad viidapostid tänavate nimedega. Viidaposti toru kõrgus on 2200 mm ja paksus 50 mm.

          Viidasiltide kõrgus on alati 100 mm. Laiuse järgi on sildid jagatud gruppideks sõltuvalt tänava nime pikkusest:

· 300x100 mm

· 450x100 mm

· 500x100 mm

5. PEATÜKK

VALMISTAMISPROTSESSI KIRJELDUS

§ 5. Valmistamisprotsessi kirjeldus
(1) Kujundus. Tänavanimetuste ja majanumbrite kirjutamisel kasutatakse NewsGoth XCn BT fonti. Versaalide ja numbrite kõrgus on 90 mm, teksti kõrgus on 60 mm. 
       Teksti visuaalseks esiletoomiseks on silt ääristatud raamiga, mille paksus on 5 mm ja kaugus servast 5 mm. 

       Tähtede paksust on suurendatud 1 mm kontuuriga.

       Tähevahe (Character spacing) on suurendatud 20% võrra.
(2) Paigaldamine. Sildid paigaldatakse seinale tavalise kruvi abil. Kruvide värv on erinev   sõltuvalt siltide taustast – kas heledad või tumedad.

6. PEATÜKK

MATERJAL
   § 6.  Kleebis 
(1) 3MTM SCOTCHLITETM EG. 
Trükitav valu-PVC reflektor kleepkile siledatele ning reljeefsetele pindadele. 

Kinnituspinnad: alumiinium-, metall- ning värvitud pinnad.

Garantii: MCS 8 aastat
Vastab eurostandardi ECE 104 poolt esitatavatele nõuetele.
(2) Neobond:
          1) Mõlemalt poolt alumiiniumlehtedega kaetud plastik;
 2) Paneeli paksus – 3 mm;
 3) Alumiiniumkihi paksus – 0,21 mm.

(3) Mehhaanilised näitajad:

     1) Kaal – 3,86 kg/m2 ;
2) Paindetugevus – 114 MPa;
3) Löögitugevus – 9,8 kN;
4) Lõikamiskindlus – 30,1 MPa;
5) Soojuspaisumise koefitsient – 2,87 x 100 – 50 C– 1;
6) Deformeerumise temperatuur – 1050 C.
7. PEATÜKK
RAKENDUSSÄTTED
§ 7  Määruse rakendamine

(1) Käesolev määrus sätestab Narva linna tänavanimede ja majanumbrite valmistamine ning paigaldamise tehnilisi tingimusi (sh valmistamise materjal, kujundus, mõõdud, värvilahendus, viimistlus- ja kinnitusmaterjalid, jne) ja tema lahendamata osana on lisa „Narva linna tänavate nimede ja majanumbrite stilistika ja tehniline lahendus“. 
(2) Käesolev määrus koos lisaga „Narva linna tänavate nimede ja majanumbrite stilistika ja tehniline lahendus“  avaldada Narva linna veebilehel www.narva.ee ning Arhitektuuri- ja Linnaplaneerimise Ameti veebilehel www.narvaplan.ee. 
(3) Linnavara- ja Majandusametil avaldada määrus kohalikes meediakanalites.
(4) Kinnisvara, territooriumite, hoonete, elamute ja rajatiste omanikud ning valdajad on kohustatud tagama hoonetel tänavanimede ning majanumbrite olemasolu ja nende hea nähtavuse, mis on vähemalt 2,5 m kõrgusel maapinnast.
(5) Käesoleva paragrahvi lõikes 4 tuleb nimetatud omanikel ja valdajatel viia linnavalitsuse poolt määratud nõuetega 3 kuu jooksul (kuni 01.09.2009 / 01.04.2010) vastavusse ehitise numbri- ja tänavamärgid alates käesoleva määruse jõustumisest.
(6) „Narva linna tänavate nimede ja majanumbrite stilistika ja tehniline lahendus“ on paberikandjal kättesaadav Narva Linnavalitsuse Arhitektuuri- ja Linnaplaneerimise Ameti arhiivis.
§ 8   Määruse jõustumine

 Määrus jõustub 01. juunil 2009 / 01.01.2010.
Tarmo Tammiste

